kardosdrur/scandi-wiki huggingface dataset:
Johnny Ekström

Johnny Ekström (født 5. marts 1965 i Kallebäck, Sverige) er en tidligere svensk fodboldspiller, der spillede som angriber hos adskillige europæiske klubber, samt for Sveriges landshold. Af hans klubber kan blandt andet nævnes IFK Göteborg i hjemlandet, Bayern München og Eintracht Frankfurt i Tyskland, samt spanske Real Betis.

Landshold 
Ekström spillede over en periode på ti år, mellem 1986 og 1995, 47 kampe for Sveriges landshold, hvori han scorede 13 mål. Han deltog ved VM i 1990, samt ved EM i 1992 på hjemmebane, hvor svenskerne nåede semifinalerne.

Eksterne henvisninger 
 

Fodboldspillere fra Sverige
Fodboldspillere fra IFK Göteborg
Fodboldspillere fra FC Bayern München
Fodboldspillere fra AS Cannes
Fodboldspillere fra Real Betis
Fodboldspillere fra Dynamo Dresden
Fodboldspillere fra Eintracht Frankfurt
Fodboldspillere fra AC Reggiana 1919
Fodboldspillere fra Empoli F.C.
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Jonas Thern

Jonas Magnus Thern (født 20. marts 1967 i Falköping, Sverige) er en tidligere svensk fodboldspiller, der spillede som midtbanespiller hos adskillige europæiske klubber, samt for Sveriges landshold. Af hans klubber kan blandt andet nævnes Malmö FF i hjemlandet, FC Zürich i Schweiz, portugisiske Benfica samt Rangers i Skotland.

Thern blev i 1989 kåret til Årets fodboldspiller i Sverige. Efter sit karrierestop var han i en kortere periode træner for Halmstads BK.

Landshold 
Thern spillede over en periode på elleve år, mellem 1987 og 1997, 75 kampe for Sveriges landshold, hvori han scorede seks mål. Han deltog ved VM i 1990, EM i 1992 samt VM i 1994.

Eksterne henvisninger 
 Soccerbase.com spillerinfo

Fodboldspillere fra Sverige
Fodboldtrænere fra Sverige
Fodboldspillere fra Malmö FF
Fodboldspillere fra S.L. Benfica
Fodboldspillere fra AS Roma
Fodboldspillere fra Rangers F.C.
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Pontus Kåmark

Pontus Kåmark (født 5. april 1969 i Västerås, Sverige) er en tidligere svensk fodboldspiller, der spillede som højre back klubberne Västerås, IFK Göteborg, Leicester City og AIK Stockholm, samt for Sveriges landshold. Med IFK var han med til at vinde hele fem svenske mesterskaber.

Landshold 
Kåmark spillede over en periode på 13 år, mellem 1990 og 2002, 57 kampe for Sveriges landshold. Han deltog blandt andet ved VM i 1994, hvor svenskerne vandt bronze.

Eksterne henvisninger 
 Soccerbase.com spillerinfo 
 FIFA.com spillerinfo 

Fodboldspillere fra Sverige
Fodboldspillere fra IFK Göteborg
Fodboldspillere fra Leicester City F.C.
Fodboldspillere fra AIK Fotboll
Personer fra Västerås
Deltagere ved verdensmesterskabet i fodbold 1994
Jørgen Theil

Jørgen Theil (født 1945) er en dansk skibsreder, tidligere mangemillionær, kulturperson og forfatter.

Theil startede sin karriere i skibsbranchen hos skibsmægler Åge O. Mortensen i Kerteminde, derefter hos A.P. Møller med udstationeringer i Paris og Montreal.

Jørgen Theil grundlagde efter en periode som udøver af zenbuddhisme i Japan sit eget rederi i Tokyo i 1976. Blandt de selskaber, der udgør Theils forretninger, er Jørgen Theil A/S og Oriental Sunshine Co. Ltd. S.A. dem, der i dag indeholder de fleste aktiver; jf. de verserende sager om Theils krav på diverse modparter i forbindelse med de begivenheder, der fandt sted i Fjernøsten i firserne.

Theil har skrevet bogen Eventyret om Zen og Den Danske Mafia (2006) – første bind i en kontroversiel trilogi om skibsrederens årelange kamp mod en indspist klike af bankfolk, politikere, advokater og dommere, der efter Theils udsagn kan bevises at have profiteret på ulovlig kapring af et af hans skibe, Fylyppa, for at kapitalisere pantet i forbindelse med bankkrisen i slutfirserne.

Kilder 

 
 

Skibsredere fra Danmark
Faglitterære forfattere fra Danmark
Personer fra Nyborg
Dansksprogede forfattere fra Danmark
Wilfrid Hyde-White

Wilfrid Hyde-White (12. maj 1903 – 6. maj 1991) var en engelsk skuespiller.

Eksterne henvisninger 

 

Skuespillere fra Storbritannien
Johnny Galecki

Johnny Galecki (født 30. april 1975 i Bree, Belgien) er en amerikansk skuespiller, som har medvirket i en række film og tv serier. Han er bedst kendt for sin rolle som David i tv-serien Roseanne i 92 episoder fra 1992-1997 og rollen som Leonard Hofstadter i den amerikanske hit serie The Big Bang Theory.

Filmografi 
 A Dog's Journey (2016)
 Rings (2016)
 In Time (2011)
 Vanilla Sky (2002)
 Bounce (2000)
 Bean (1997)
 I Know What You Did Last Summer (1997)
 Suicide Kings (1997)
 Fars fede juleferie (1989)

Eksterne henvisninger 

 

Skuespillere fra USA
Valgperiode

En valgperiode betegner den periode, for hvilken valg af medlemmer til et givent politisk hverv gælder.

Mens valgperioderne til skolebestyrelser, menighedsråd, kommunalbestyrelser og regionsråd ligger fast på 4 år, er den i Europa-Parlamentet 5 år. I USA er det således, at medlemmerne af Repræsentanternes Hus vælges for 2 år, mens præsident og vicepræsident vælges for 4 år og senatorerne vælges for 6 år ad gangen. Folketinget har som udgangspunkt en valgperiode på 4 år, men denne kan afkortes, såfremt statsministeren udskriver nyvalg inden de 4 år er gået.

Politiske valg
Col de la Madeleine

Col de la Madeleine er et (1.993 m.o.h.) bjergpas over Alperne i departementet Savoie i det sydøstlige Frankrig. Passet ligger i en sidedal benævnt Vallèe de l'eau Rousse til den større dal Tarentaise.

Bjergvejens stigning har en længde på 24,3 kilometer, når den køres fra Tarentaise mod Maurienne-dalen. Højeste punkt er 1.993 meter over havets overflade. Den gennemsnitlige stigning er på 6,2 %. Landevejen D213 går over passet. Passets nordside begynder ved byen Notre-Dame-de-Briancon i Tarentaise-dalen.

Fra sydsiden, fra byen La Chambre i Maurienne-dalen, er stigningen 19,8 kilometer med en gennemsnitlig stigningsprocent på 7,7 %

I Maurienne-dalen findes et pas på 1.746 m.o.h. med samme navn. Madeleine må ikke forveksles med passet Maddalena.

Galleri

Tour de France på Madeleine-passet 
Col de la Madeleine var en del af 9. etape i Tour de France 2010, hvor den var den sidste stigning uden for kategori.

Kildehenvisninger

Eksterne henvisninger 

Bjergpas i Alperne
Bjergpas i Frankrig
Madeleine
Savoie
Frederik Otto von Rappe

Frederik Otto von Rappe (3. oktober 1679 på Frederikshald – 2. december 1758 i København) var en dansk officer og overpræsident i København.

Han var en søn af oberst Joachim Caspar von Rappe, der var født i Mecklenburg og døde 1699 som kommandant på Frederikssten; moderen var af slægten Winterfeldt. Sønnen fødtes på Frederikshald 3. oktober 1679, blev 1699 fændrik ved smålenske Infanteriregiment, hvor han 1700 avancerede til løjtnant (fra 1704 kaldet premierløjtnant) og 1709 til kaptajn. 1717 blev han major og aide-de-camp hos general, baron Erhard Wedel-Jarlsberg, forsattes i november samme år med oberstløjtnants titel til akershusiske nationale Infanteriregiment, blev, da regimentet deltes i 1718, virkelig oberstløjtnant ved 2. akershusiske Regiment og deltog samme år i krigen nordenfjelds under det Armfeltske indfald. 1728 blev han oberst og chef for 1. (vestre) akershusiske Infanteriregiment og forflyttedes 1732 i samme egenskab til det gevorbne Regiment. 1735 blev han generalmajor, 1736 kommissær ved grænsereguleringen, 1740 Ridder af Dannebrog og samme år stiftamtmand i Akershus Stift og amtmand i Akershus Amt. 1747 fik han titel af gehejmeråd og 1752 af generalløjtnant (med anciennitet fra 1747).

1750 udnævntes han til overpræsident i København, i hvilken egenskab han tillige var
overdirektør ved Det Kongelige Teater, hvor dog hans virksomhed synes at have været af meget tvivlsom nytte. Allerede 1754 måtte han på grund af sygelighed tage afsked og døde i København
2. december 1758. Han havde 1752 erholdt Ordenen de l'union parfaite, men trods alle disse embeds- og æresposter var samtidens dom om ham lidet gunstig; stiftsprovst Holmboe i Christiania sammenfatter den ved hans død således: «Han var yndet af faa, mens han levede, begrædt af ingen, da han døde, saa han ved sin Død gjorde Verden den største Tjeneste, han nogen Tid har gjort. 3 Stene i Blæren.»

Han blev i Christiania 16. juni 1728 gift med den aldrende, men rige Dorothea Gjords (døbt i Christiania 4. marts 1686, død sammesteds 16. maj 1742), datter af justitsråd Gjord Andersen. Hun havde som ugift 1728 skænket 400 Rdl. til Savbankens Fattighus i Christiania.

Kilder 
 H.J. Huitfeldt-Kaas, "Rappe, Frederik Otto", i: C.F. Bricka (red.), Dansk Biografisk Lexikon, København: Gyldendal 1887-1905.
 Anker, Biografiske Data om norske Generalspersoner, s. 206 f.
 Munthe, General Major P. Todderuds Optegnelser, s. 121 f.
 Nicolaysen, Norske Stiftelser III, 911.
 Personalhistorisk Tidsskrift II, 268.
 Thomas Overskou, Den danske Skueplads II. (Norsk)
 Historisk Tidsskrift, 2. række II. Norske Saml. II.

Overpræsidenter i København
Amtmænd fra Norge
Det Kongelige Teaters direktører
Danskere i 1700-tallet
Modtagere af l'union parfaite
Generalløjtnanter fra Danmark
Riddere af Dannebrog (1671-1808)
Personer i Dansk Biografisk Leksikon
Gehejmeråder fra Danmark
Patrik Andersson

Patrik Jonas Andersson (født 18. august 1971 i Bjärred, Sverige) er en svensk tidligere fodboldspiller, der spillede som forsvarsspiller hos adskillige europæiske klubber, samt for Sveriges landshold. Af hans klubber kan blandt andet nævnes Malmö FF i hjemlandet, FC Bayern München i Tyskland, samt spanske FC Barcelona.

Andersson blev to gange, i 1995 og 2001, kåret som Årets fodboldspiller i Sverige.

Landshold 
Andersson spillede over en periode på elleve år, mellem 1992 og 2002, hele 105 kampe for Sveriges landshold, hvori han scorede tre mål. Han deltog ved EM i 1992, VM i 1994, EM i 2000 samt VM i 2002.

Eksterne henvisninger 

 

Fodboldspillere fra Sverige
Fodboldspillere fra Malmö FF
Fodboldspillere fra Blackburn Rovers F.C.
Fodboldspillere fra Borussia Mönchengladbach
Fodboldspillere fra FC Bayern München
Fodboldspillere fra FC Barcelona
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2000
Magnus Erlingmark

Magnus Erlingmark (født 8. juli 1968 i Jönköping, Sverige) er en tidligere svensk fodboldspiller, der spillede som forsvarsspiller hos en klubberne Örebro SK, IFK Göteborg, BK Häcken. Længst tid tilbragte han hos IFK, hvor han spillede i tolv år, og var med til at vinde fire svenske mesterskaber.

Landshold 
Erlingmark spillede over en periode på ni år, mellem 1990 og 1998, 37 kampe for Sveriges landshold, hvori han scorede ét mål. Han deltog ved EM i 1992 på hjemmebane, samt ved VM i 1994, hvor svenskerne vandt bronze.

Eksterne henvisninger 
 Weltfussball.de spillerinfo

Fodboldspillere fra Sverige
Fodboldspillere fra Örebro SK
Fodboldspillere fra IFK Göteborg
Fodboldspillere fra BK Häcken
Personer fra Jönköping
Deltagere ved det europæiske mesterskab i fodbold 1992
Deltagere ved verdensmesterskabet i fodbold 1994
Hjertegarn

Hjertegarn ( tidligere Odense Kamgarnspinderi) er en dansk producent af strikkegarn. 

Virksomheden blev grundlagt i Odense i 1926 af Carl Bremer. I begyndelsen lå både produktion og hovedsæde på Klosterbakken i centrum, men i 1958 opførtes en ny fabrik på Munkerisvej i Odense M. Produktionen beskæftigede i 1960'erne over 1.000. 

Hjertegarn blev i 1992 solgt og flyttet til Karup, hvor den stadig har til huse. Samtidig blev produktionen flyttet til udlandet og foregår i dag dels i Europa, dels i Asien. En del af produktionen eksporteres til det øvrige Norden og Estland.

I 2004, 2006 og 2007 blev Hjertegarn af Børsen udpeget til gazellevirksomhed.

De tidligere fabriksbygninger huser i dag Odense Tekniske Gymnasium og Syddansk Erhvervsskole.

Eksterne henvisninger
 Hjertegarns hjemmeside

Referencer

Etableret i 1926
Virksomheder i Odense
Tekstilvirksomheder i Danmark
Garn
Magnus Hedman

Magnus Hedman (født 19. marts 1973 i Huddinge, Sverige) er en tidligere svensk fodboldspiller, der spillede som målmand hos flere europæiske klubber, samt for Sveriges landshold. Af hans klubber kan blandt andet nævnes AIK Stockholm i hjemlandet, Coventry i England, samt skotske Celtic.

Hedman blev i år 2000 kåret til Årets fodboldspiller i Sverige.

Landshold 
Hedman spillede over en periode på otte år, mellem 1997 og 2005, 58 kampe for Sveriges landshold. Han deltog ved VM i 1994, EM i 2000, VM i 2002 samt EM i 2004.

Eksterne henvisninger 
 Soccerbase.com spillerinfo 

Fodboldspillere fra Sverige
Fodboldspillere fra AIK Fotboll
Fodboldspillere fra Coventry City F.C.
Fodboldspillere fra Celtic F.C.
Fodboldspillere fra Chelsea F.C.
Deltagere ved verdensmesterskabet i fodbold 1994
Deltagere ved det europæiske mesterskab i fodbold 2000
Deltagere ved verdensmesterskabet i fodbold 2002
Deltagere ved det europæiske mesterskab i fodbold 2004
Jim Parsons

James Joseph Parsons (født 24. marts 1973 i Houston, Texas, USA) er en amerikansk skuespiller, som har medvirket i en række film og tv serier. Han er bedst kendt for sin rolle som Sheldon Lee Cooper i den amerikanske tv serie The Big Bang Theory.

Priser 
Jim Parsons har vundet fire Emmy, en Golden Globe og en TCA Award for sin rolle som Sheldon Cooper.

Teater 
 The Balcony
 The Cherrry Orchard (1994) .... Yasha, a young man servant (Infernal Bridgroom Theatre)
 Rosencrantz and Guildenstern Are Dead (1994) .... Rosencrantz
 La Ronde (1995)
 Endgame (1995) .... Clov
 Guys and Dolls (1996) .... Rusty Charlie
 Eddie Goes to Poetry City (1996) .... Eddie (New York Theatre)
 Jack and the Future Is In Eggs (1996) .... Father Jack
 Woyzeck (1996) .... Doctor / Horse's Head
 Chilli Queen (1997) .... Buddy
 Camino Real (1997) .... Baron (Infernal Bridegroom Theatre)
 Last Rites (1997) .... Tiger Clean
 Threepenny Opera (1998) .... MacHeath
 Bellow The Bell (1998) .... Dobbitt
 In the Jungle of the Cities (1998) .... J. Finnay
 Tamalalia 3: The Coctail Party (1998) .... Psychotic psychiatrist
 King Ubu is King (1998) .... Tom, Mister Nice Guy
 Marie and Bruce (1999) .... Herb / Fred / Waiter
 What Happened Was (2002) .... Jackie (The Paradise Theatre)
 The Castle (2002) .... Jeremiah (New York Theatre)
 Tartuffe (2002) .... Valère (La Jolla Playhouse)
 The Love for Three Oranges (Gozzi) (2004) .... Prince Tartaglia (La Jolla Playhouse)
 The Normal Heart (2011) .... Tommy Boatwright (John Golden Theatre)
 Harvey (2012) .... Elwood Dowd (Studio 54)

Privatliv 
Parsons fortalte blandt andet i et interview fra 2012 om sin rolle som Tommy Boatwright i The Normal Heart på Broadway, at han selv er homoseksuel.

Kilder/henvisninger

Eksterne henvisninger 
 

Skuespillere fra USA
Personer fra Houston
Simon Helberg

Simon Maxwell Helberg (født 9. December 1980 i Los Angeles, California, USA), er en amerikansk-jødisk skuespiller og komiker, som er bedst kendt for sin rolle som Howard Wolowitz i den amerikanske tv serieThe Big Bang Theory.

Eksterne henvisninger 

 

Skuespillere fra USA
Jøder fra USA
Tysk-amerikanere
Den ungarske demokratiske republik

Den ungarske demokratiske republik var en selvstændig republik der blev proklameret efter kollapset af Østrig-Ungarn i 1918.

Etableret i 1918
Ophørt i 1919
Forhenværende europæiske lande
Demokratiske republik
Kunal Nayyar

Kunal Nayyar (født 30. april 1981 i London, England) er en engelsk/indisk skuespiller, som har medvirket i en række tv serier. Han er bedst kendt for sin rolle som Rajesh Koothrappali i den amerikanske sitcom The Big Bang Theory, som produceres af den amerikanske tv-station CBS.

Eksterne henvisninger 

 

Skuespillere fra England
Frederik Gersdorff

Frederik (von) Gersdorff er navnet på flere personer:

 Frederik Gersdorff (diplomat) (ca. 1650-1691) – dansk hofembedsmand og diplomat
 Frederik Gersdorff (officer) (1651-1724) – dansk officer
Se også:
 Frederik Carl Gersdorff (1726-1804) – dansk officer
Egil Østenstad

Egil Johan Østenstad (født 2. januar 1972 i Haugesund, Norge) er en tidligere norsk fodboldspiller, der spillede som angriber. Han var på klubplan tilknyttet Viking FK, Southampton, Blackburn Rovers, Manchester City og Rangers. For Norges landshold spillede han 18 landskampe og scorede seks mål. Han deltog ved VM i 1998 i Frankrig.

Eksterne henvisninger 
 Soccerbase.com spillerinfo 

Fodboldspillere fra Norge
Fodboldspillere fra Viking FK
Fodboldspillere fra Southampton F.C.
Fodboldspillere fra Blackburn Rovers F.C.
Fodboldspillere fra Manchester City F.C.
Fodboldspillere fra Rangers F.C.
Personer fra Haugesund
Deltagere ved verdensmesterskabet i fodbold 1998
Vidar Riseth

Vidar Riseth (født 21. april 1972 i Frosta, Norge) er en tidligere norsk fodboldspiller, der spillede som midtbanespiller. Han var igennem sin 19 år lange karriere på klubplan tilknyttet Neset, Rosenborg, Kongsvinger, Luton Town, Linz, Celtic, 1860 München, Lillestrøm og Strømsgodset. For Norges landshold spillede han 52 landskampe og scorede fire mål. Han deltog ved VM i 1998 og EM i 2000.

Eksterne henvisninger 

 FIFA.com spillerinfo 

Fodboldspillere fra Norge
Fodboldspillere fra Rosenborg BK
Fodboldspillere fra Kongsvinger IL
Fodboldspillere fra Luton Town F.C.
Fodboldspillere fra Celtic F.C.
Fodboldspillere fra 1860 München
Fodboldspillere fra Lillestrøm SK
Fodboldspillere fra Strømsgodset IF
Deltagere ved verdensmesterskabet i fodbold 1998
Deltagere ved det europæiske mesterskab i fodbold 2000
HMS Prince Albert (1864)

Panserskibet HMS Prince Albert indgik i en ny britisk maritim stragegi, der indebar forøget satsning på forsvar af den britiske flådes baser og bygning af mindre skibe, der var velegnede til operationer i kystnære områder. Skibet var opkaldt efter den regerende dronning Victorias gemal prins Albert. Efter dronningens udtrykkelige ønske fik Prince Albert lov til at forblive på flådelisten længe efter, at skibet var teknisk forældet, og det fik på den måde en tjenestetid på hele 33 år – og dermed den næsthøjeste anciennitet blandt de britiske slagskibe.. Skibet var det eneste i Royal Navy, der blev opkaldt efter prinsen.

Konstruktionen 
Fremkomsten af dampdrevne krigsskibe skabte en del uro i den britiske flådeledelse, og medførte øget satsning på kystforter og kystforsvar. I 1859 foreslog en kongelig komission, at der blev afsat 10 mio. £ til formålet – et astronomisk beløb på den tid. Der blev også arbejdet aktivt på at anskaffe skibe, som kunne anvendes i lavvandede områder, blandt andet med baggrund i operationerne i Sortehavet og Østersøen under Krimkrigen. Søofficeren Cowper Coles fremlagde i 1859 planer for et stort søgående panserskib med drejetårne, han selv havde opfundet. Admiralitetet brugte disse planer som udgangspunkt for et meget mindre skib, velegnet til kystforsvar, og det blev påbegyndt i 1862 og fik navnet Prince Albert. Med sin kombination af jernskrog og kanontårne var det et avanceret skib, men Admiralitetet var ikke parat til at basere flåden på skibe uden sejl. Selv om Prince Albert kunne levere en bredside på fire kraftige kanoner, svarende til det dobbelt så store panserskib Bellerophon fra samme årgang, var det sidstnævnte, der i de følgende år dannede skole for konstruktionerne, i stedet for forstørrede udgaver af Prince Albert. I modsætning til tårnene på de amerikanske monitors blev de de britiske drejet med håndkraft, og 18 mand kunne dreje et tårn på omkring et minut, mens højdereguleringen fra top til bund blot varede 2½ minut.

Tjeneste 
Prince Albert blev kort efter færdiggørelsen sendt på værft i 1866-67. I 1873 blev det en del af reserve-divisionen i Devonport, men det var tilbage i aktiv tjeneste for en kort bemærkning i 1878, da der var risiko for krig mod Rusland. I 1887 deltog det i flådeparaden i Spithead, og den sidste udrustning foregik sammen med Devonport-divisionen i 1889. Skibet blev solgt i december 1899.

Litteratur 
 Roger Chesneau and Eugene M. Kolesnik, ed., Conway's All The Worlds Fighting Ships, 1860-1905, (Conway Maritime Press, London, 1979), 
 Oscar Parkes. British Battleships, 4. udgave 1973, 
 Reed, E. J.: Our Iron-clad Ships, London 1869. Findes på archive.org

Noter 

Slagskibe fra Storbritannien
Panserskibe fra Storbritannien
Alexander Scholz

Alexander Scholz (født 24. oktober 1992) er en dansk-tysk fodboldspiller, der spiller for den japanske fodboldklub Urawa Red Diamonds.

Alexander Scholz er fra fødslen tysk statsborger, men har i dag dansk statsborgerskab. Han er født i København, men er opvokset i landsbyen Daugaard lidt uden for Hedensted.

Klubkarriere 
Alexander Scholz startede med at spille fodbold i barndomsklubben Hedensted IF. Han var elev på Vejle Idrætsefterskole i 2007-2008, hvor han var på fodboldlinjen.

Vejle Boldklub 
Fra 2010 til 2011 var Alexander Scholz en del af Vejle Boldklubs 1. holds trup , indtil han mistede lysten til fodbold og blev fritstillet af klubben. Scholz genfandt imidlertid fodboldglæden, og efter et ophold i Island skrev han kontrakt med Lokeren.

Belgien 
I den belgiske klub Lokeren gjorde Alexander Scholz sig særligt bemærket i 2014 i den belgiske pokalfinale ved at score det afgørende mål i en 1-0 sejr. Efter to sæsoner hos Lokeren skiftede Scholz til Standard Liège, og i januar 2018 skiftede han igen, denne gang til Club Brugge, hvor han samme år blev belgisk mester.

FC Midtjylland 
I august 2018 hentede FC Midtjylland Scholz til klubben på en femårig kontrakt. I FC Midtjylland opnåede Alexander Scholz kultstatus i klubben & var bl.a. i de 3 sæsoner han nåede med til at vinde klubben første pokaltitel hvor Scholz ovenikøbet scorede det afgørende mål i straffesparkskonkurrencen mod Brøndby IF i Parken, siden har Scholz også været med til at hente klubbens tredje DM titel samt været med til at spille FCM i Champions League Gruppespillet for første gang i klubbens historie.

Urawa Red Diamonds 
Mandag d.31.Maj.2021. meddelte FC Midtjylland i pressemeddelse at man har solgt Alexander Scholz til Japanske Urawa Red Diamonds

Alexander Scholz bliver i den japanske klub holdkammerat med Kasper Juncker.

Landsholdskarriere 
Han har været inde omkring de danske ungdomslandshold ad flere omgange.

I november 2020 efterudtaget til A-landsholdet.

Spillestil 
Som spillertype bliver Alexander Scholz ofte sammenlignet med sin far, Kent Scholz, der tidligere har spillet i Vejle Boldklub. Scholz er en forudseende og teknisk dygtig forsvarsspiller, der er er god til at deltage i det opbyggende spil.

Referencer

Eksterne henvisninger 
 

Fodboldspillere fra Danmark
Fodboldspillere fra Vejle Boldklub
Fodboldspillere fra Vejle Boldklub Kolding
Fodboldspillere fra Stjarnan
Fodboldspillere fra KSC Lokeren
Fodboldspillere fra Club Brugge
Fodboldspillere fra Standard Liège
Fodboldspillere fra FC Midtjylland